CELEX: 22005D0103
Language: el
Date: 2005-07-08 00:00:00
Title: Απόφαση της Μεικτής Επιτροπής του ΕΟX αριθ. 103/2005, της  8ης Ιουλίου 2005 , για την τροποποίηση του παραρτήματος ΧΙ (Υπηρεσίες τηλεπικοινωνιών) της συμφωνίας για τον ΕΟΧ

24.11.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 306/36
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   
   αριθ. 103/2005
   της 8ης Ιουλίου 2005
   για την τροποποίηση του παραρτήματος ΧΙ (Υπηρεσίες τηλεπικοινωνιών) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XI της συμφωνίας τροποποιήθηκε από την απόφαση αριθ. 39/2005 της Μεικτής Επιτροπής του ΕΟΧ, της 11ης Μαρτίου 2005 (1).
            
         
               (2)
            
            
               Ο κανονισμός (ΕΚ) αριθ. 460/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη δημιουργία του Ευρωπαϊκού Οργανισμού για την Ασφάλεια Δικτύων και Πληροφοριών (2), έχει στόχο την ενίσχυση της ικανότητας της Κοινότητας, των κρατών μελών και, κατά συνέπεια, της επιχειρηματικής κοινότητας, για την πρόληψη, την επίλυση και την αντιμετώπιση ζητημάτων ασφάλειας δικτύων και πληροφοριών.
            
         
               (3)
            
            
               Οι δραστηριότητες του Ευρωπαϊκού Οργανισμού για την Ασφάλεια Δικτύων και Πληροφοριών είναι δυνατόν να επηρεάσουν ζητήματα ασφάλειας δικτύων και πληροφοριών εντός του Ευρωπαϊκού Οικονομικού Χώρου.
            
         
               (4)
            
            
               Συνεπώς, ο κανονισμός (ΕΚ) αριθ. 460/2004 θα πρέπει να ενσωματωθεί στη συμφωνία ώστε να επιτραπεί η πλήρης συμμετοχή των κρατών ΕΖΕΣ στον Ευρωπαϊκό Οργανισμό για την Ασφάλεια Δικτύων και Πληροφοριών,
            
         ΑΠΟΦΑΣΙΖΕΙ:
   Άρθρο 1
   Το παράρτημα XI της συμφωνίας τροποποιείται κατά τα οριζόμενα στο παράρτημα της παρούσας απόφασης.
   Άρθρο 2
   Τα κείμενα του κανονισμού (ΕΚ) αριθ. 460/2004 στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 9 Ιουλίου 2005, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 8 Ιουλίου 2005.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         ΗΑΥ Πρίγκιπας Νικόλαος του ΛΙΧΤΕΝΣΤΆΪΝ
         
      
   
   
      (1)  EE L 198 της 28.7.2005, σ. 36.
   
      (2)  ΕΕ L 77 της 13.3.2004, σ. 1.
   
      (3)  Έχουν αναφερθεί συνταγματικές απαιτήσεις.
   
      ΠΑΡΑΡΤΗΜΑ
      Μετά το σημείο 5γιε (σύσταση 2003/558/ΕΚ της Επιτροπής) του παραρτήματος XI της συμφωνίας, προστίθενται τα ακόλουθα:
      
         
                     «5γιστ.
                  
                  
                     
                        32004 R 0460: Κανονισμός (ΕΚ) αριθ. 460/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη δημιουργία του Ευρωπαϊκού Οργανισμού για την Ασφάλεια Δικτύων και Πληροφοριών (ΕΕ L 77 της 13.3.2004, σ. 1).
                     Για τους σκοπούς της παρούσας συμφωνίας, το κείμενο του κανονισμού προσαρμόζεται, ως εξής:
                     
                                 α)
                              
                              
                                 εφόσον δεν ορίζεται άλλως κατωτέρω, και παρά τις διατάξεις του πρωτοκόλλου 1 της συμφωνίας, ο όρος “κράτος(-η) μέλος(-η)” καθώς και άλλοι όροι που περιέχονται στον κανονισμό και αναφέρονται στους δημόσιους φορείς τους, θεωρούνται ότι περιλαμβάνουν, εκτός από την έννοια που έχουν στον κανονισμό, τα κράτη ΕΖΕΣ και τους δημόσιους φορείς τους. Ισχύει η παράγραφος 11 του πρωτοκόλλου 1·
                              
                           
                                 β)
                              
                              
                                 όσον αφορά τα κράτη ΕΖΕΣ, ο Οργανισμός, εάν και εφόσον κρίνεται αναγκαίο, επικουρεί την Εποπτεύουσα Αρχή της ΕΖΕΣ ή τη μόνιμη επιτροπή, ανάλογα με την περίπτωση, κατά την άσκηση των αντίστοιχων καθηκόντων τους·
                              
                           
                                 γ)
                              
                              
                                 στο άρθρο 6, προστίθεται η ακόλουθη παράγραφος:
                                 
                                             “11.
                                          
                                          
                                             Τα κράτη ΕΖΕΣ συμμετέχουν πλήρως στο διοικητικό συμβούλιο και έχουν, στους κόλπους του, τα ίδια δικαιώματα και υποχρεώσεις με τα κράτη μέλη της ΕΕ, με εξαίρεση το δικαίωμα ψήφου.”·
                                          
                                       
                           
                                 δ)
                              
                              
                                 στο άρθρο 14, προστίθεται η ακόλουθη παράγραφος:
                                 
                                             “4.
                                          
                                          
                                             Ο κανονισμός (ΕΚ) αριθ. 1049/2001 εφαρμόζεται, για τους σκοπούς της εφαρμογής του παρόντος κανονισμού, σε κάθε έγγραφο του Οργανισμού που αφορά και τα κράτη ΕΖΕΣ.”·
                                          
                                       
                           
                                 ε)
                              
                              
                                 στο άρθρο 15, προστίθεται η ακόλουθη παράγραφος:
                                 
                                             “12.
                                          
                                          
                                             Τα κράτη ΕΖΕΣ συμμετέχουν στη συνεισφορά της Κοινότητας που αναφέρεται στην παράγραφο 1. Για το σκοπό αυτό, οι διαδικασίες που προβλέπονται στο άρθρο 82 παράγραφος 1 στοιχείο α) και στο πρωτόκολλο 32 της συμφωνίας ισχύουν, τηρουμένων των αναλογιών.”·
                                          
                                       
                           
                                 στ)
                              
                              
                                 στο άρθρο 19, προστίθεται η ακόλουθη παράγραφος:
                                 
                                             “3.
                                          
                                          
                                             Κατά παρέκκλιση του άρθρου 12 παράγραφος 2 στοιχείο α) σχετικά με το καθεστώς που εφαρμόζεται στο λοιπό προσωπικό των Ευρωπαϊκών Κοινοτήτων, οι υπήκοοι των κρατών ΕΖΕΣ που απολαύουν πλήρη πολιτικά δικαιώματα δύνανται να προσλαμβάνονται βάσει σύμβασης από τον γενικό διευθυντή του Οργανισμού.”·
                                          
                                       
                           
                                 ζ)
                              
                              
                                 στο άρθρο 20, προστίθενται τα ακόλουθα:
                                 “Τα κράτη ΕΖΕΣ εφαρμόζουν στον Οργανισμό και στο προσωπικό του το πρωτόκολλο περί των προνομίων και ασυλιών των Ευρωπαϊκών Κοινοτήτων και τους ισχύοντες κανόνες που έχουν θεσπισθεί σύμφωνα με το εν λόγω πρωτόκολλο.”».